Diari Oficial de la Generalitat Valenciana


Sumari del DOGV 5998, del 22-04-2009 (2009/4284)

ACORD de 14 d'abril de 2009, del director general del Servici Valencià d'Ocupació i Formació, pel qual s'amplia el termini de presentació de les sol·licituds efectuades a través de la Via 4 de programació prevista en l'article 23 de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el programa de formació per a l'ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4284


Data del document
:   14-04-2009

Organisme emissor
:   Servei Valencià d'Ocupació i Formació

Tipus de document
:   Acord

Anàlisi jurídica

 Descriptors 

:   * suport econòmic
    * ajuda pública
    * ajuda a l'ocupació
    * societat sense fins de lucre
    * aturat
    * ensenyament professional
    * administració local
    * formació professional
    * sindicat
    * organització patronal
    * institució pública
    * empresa pública

ACORD de 14 d'abril de 2009, del director general del Servici Valencià d'Ocupació i Formació, pel qual s'amplia el termini de presentació de les sol·licituds efectuades a través de la Via 4 de programació prevista en l'article 23 de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el programa de formació per a l'ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009. [2009/4284]  
L'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, preveu en l'article 23-1-d), la via 4 de programació, «?a través de centres integrats de Formació Professional perquè impartisquen accions formatives relacionades amb les famílies professionals que tinguen assignades.»  
L'article 12 d'esta ordre, en l'apartat 3, assenyala «per a la Via 4 el termini de presentació finalitzarà el 30 d'abril de 2009, podent ser ampliat, abans del seu venciment, pel director general del SERVEF».  
La concreció dels centres integrats de Formació Professional, a través de la corresponent Ordre conjunta de les conselleries d'Educació i d'Economia, Hisenda i Ocupació, tal com exigix el Decret 115/2008, d'1 d'agost, s'està demorant, cosa que fa aconsellable ampliar l'esmentat termini de presentació fins al màxim legalment possible.  
L'esmentada ampliació, cumplix amb els requisits preceptuats en l'artícle 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tot això, d'acord amb allò disposat en els articles 49 de la Llei 30/1992, i 12.3 de l'Ordre de 30 de desembre de 2008, de la Conselleria d'Economia, Hisenda i Ocupació, i d'acord amb les facultats que m'han sigut concedides, acorde:  
Ampliar fins al quinze de juny de 2009 el termini de presentació de sol·licituds d'ajudes per a la realització d'accions formatives acollides a la via 4 de programació, prevista en l'article 23-1-d) de l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009.  
València, 14 d'abril de 2009.- El secretari autonòmic d'Ocupació i director general del SERVEF: Luis Lobón Martín.